Verdo-Maldekstro

GroenLinks (esperante: Verda Maldekstro, mallonge GL) estas ekologia politika partio en Nederlando. 

 Historio 
GroenLinks oficiale ekestis dum la jaro 1990 pro fuzio de kvar maldekstraj partioj:

 Communistische Partij Nederland (Komunisma Partio de Nederlando, CPN – fondita: 1919);
 Evangelische Volkspartij (Evangelia Popolpartio, EVP – fondita: 1981);
 Pacifistisch Socialistische Partij (Pacifisme-Socialista Partio, PSP – fondita: 1958);
 Politieke Partij Radicalen (Politika Partio Radikaluloj, PPR – fondita: 1968).
Esperantisto Hans Bakker estis ĝia sekretario inter 1990-2002(eo) Nia Diligenta Kolegaro, p. 22-23.

Jam dum 1989 tiuj partioj kreis balotan blokojn kaj dum la parlamentaj balotoj atingis ses parlamentajn seĝojn. La ĝis nun plej bonan balotan rezulton la partio atingis dum la jaro 1998, atingante dek unu parlamentajn seĝojn kaj subtenon de 7,3 procentoj de la voĉdonantoj. Post la balotoj de 2012 la partio reprezentiĝas per kvar naciaj parlamentanoj. En la Eŭropa Parlamento ĝi post la balotoj de 2014 havas du parlamentantojn.

Post sia fondiĝo, la partio neniam estis membro en registara koalicio. La partio estas partopreninta en iuj regionaj registaroj. En 2016 ĝi estis en la koalicio en Utrecht kaj Groningen.

En 2003 Femke Halsema iĝis partiestro. Dum ŝia gvido la partio, kiu intertempe havas pli ol 20 000 membrojn, ricevis pli maldekstran-liberalan profilon, kaj iom foriris de tradicie ekologiaj politikaj pozicioj. Sur eŭropa nivelo la partio tamen restas stabila membro de la kunligoj de ekologiaj partioj, kaj interalie, kune kun la tiam ekzistanta nederlanda partio De Groenen (La Verduloj) membras en la dum 2004 fondita Eŭropa Verda Partio. Jolande Sap iĝis tiam estro, sed retiris sin kiel partia gvidanto en 2010. Bram van Ojik estis la sekva gvidanto.

La nuna partiestro estas Jesse Klaver, kiu fariĝis gvidanto en majo 2015.

 Rezultoj dum parlamentaj balotoj 
 1989: 4,1% - 6 seĝoj;
 1994: 3,4% - 5 seĝoj;
 1998: 7,3% - 11 seĝoj;
 2002: 7,0% - 10 seĝoj;
 2003: 5,1% - 8 seĝoj;
 2006: 4,6% - 7 seĝoj;
 2010: 6,7% – 10 seĝoj;
 2012: 2,3% – 4 seĝoj;
 2017: 9,1% – 14 seĝoj.

 Eksteraj ligiloj 
(nl) Oficiala retejo de GroenLinks

 Referencoj 

Kategorio:Politikaj partioj de Nederlando
Kategorio:Ekologiaj partioj
Kategorio:Politikaj partioj fonditaj en 1989